**ORGANIZÁCIA  A PODMIENKY VÝCHOVY A VZDELÁVANIA V MATERSKEJ ŠKOLE PRE ŠKOLSKÝ ROK 2020/2021 PO DOBU TRVANIA PANDÉMIE OCHORENIA COVID-19**

* + **Povinnosti zákonného zástupcu:**

         Zodpovedá za dodržiavanie hygienicko–epidemiologických opatrení pri privádzaní a odvádzaní dieťaťa do/z Materskej školy. V priestoroch Materskej školy má**rúško, dodržiava dostatočný odstup, dezinfikuje si ruky.**Pri pobyte v interiéri a v exteriéri materskej školy **deti nemusia nosiť rúška.**

         **Pri prvom nástupe** dieťaťa do materskej školy predkladá zdravotný dotazník a vyhlásenie zákonného zástupcu dieťaťa pred začiatkom nového šk. roka 2020/2021. Dotazník si môžete stiahnuť na našej webovej stránke alebo vyzdvihnúť osobne v MŠ do 31.8.2020 v čase od 7.00 do 14.00 hod. **Po každom prerušení dochádzky dieťaťa** do materskej školy v trvaní **viac ako tri dni** predkladá písomné **vyhlásenie o bezinfekčnosti** o tom, že dieťa neprejavuje príznaky prenosného ochorenia a nemá nariadené karanténne opatrenie.

         Privádza dieťa do materskej školy osobne. Na prevzatie svojho dieťaťa z MŠ môže písomne splnomocniť aj osoby, ktoré s dieťaťom žijú v spoločnejdomácnosti. V prípade, ak bude touto osobou súrodenec, musí byť starší ako 10 rokov.

         Zákonný zástupca, alebo sprevádzajúca osoba dieťaťa vstupuje do budovy len v nutnom prípade za účelom odovzdania a vyzdvihnutia dieťaťa. Celkový čas  **vo vonkajších a vnútorných priestoroch materskej školy (šatňa detí)**by nemal presiahnuť **10 minút**. Sprevádzajúce osoby sa nezhromažďujú pred materskou školou ako i v areáli materskej školy.

         Na základe záveru ranného zdravotného filtra pani učiteľka v prípade podozrenia na akútne ochorenie (nielen na COVID-19) dieťa nepreberie.

         Rešpektuje **zákaz nosenia hračiek** a iného materiálu, pomôcok z domáceho prostredia, stravy a pitia do materskej školy.

         Do skrinky  svojho dieťaťa zabezpečí  menom označené rúško.

         Ak sa dieťa nemôže zúčastniť na výchovno-vzdelávacom procese bezodkladne oznámi príčinu jeho neprítomnosti na tel. čísle 0911 705 735 (materská škola).

         Bezodkladne nahlási riaditeľke MŠ **karanténu**, ak bola dieťaťu nariadená lekárom alebo hygienikom.

         V prípade úmyselného zatajenia zmeny zdravotného stavu svojho dieťaťa, preberá na seba plnú právnu zodpovednosť.

         Dodržiavapokyny upravujúce  Organizáciu a podmienky výchovy a vzdelávania v materskej škole pre školský rok 2020/2021 po dobu trvania pandémie ochorenia COVID-19.

**Organizácia a obsah predprimárneho vzdelávania:**

       Materská škola sa v rámci možností bude ďalej zameriavať na rozvíjanie a upevňovanie kľúčových kompetencií detí.

         Zvýšená pozornosť sa bude venovať rozvíjaniu a upevňovaniu hygienických návykov, osobitne pred stravovaním a po príchode zvonku. Bude sa dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.

         Ak to dovolia poveternostné podmienky  prevažná väčšina aktivít s deťmi sa bude organizovať  v exteriéri, či už v areáli školy,na školskom dvore alebo mimo neho.

         Textilné uteráky sa nebudú používať, nahradia ich jednorazové papierové.

         Materská škola až do odvolania nebude organizovať  žiadne spoločné akcie – besiedky, divadielka a iné hromadné podujatia, kde dochádza k združovaniu väčšieho množstva osôb. V nevyhnutnom prípade bude realizovať podujatie len na úrovni skupiny detí v triede, alebo v exteriéri a bez prítomnosti zákonných zástupcov.

         Materská škola v rámci svojej prevádzky **o 8.00 hod**. uzamyká vstup do Materskej školy..

*Stanovené podmienky sú v súlade s odporúčaniami ministerstva školstva, a vzťahujú sa na základné prevádzkové podmienky materskej školy po dobu trvania potreby epidemiologických opatrení a odporúčaní. Dokument upravuje iba tie základné prevádzkové podmienky, ktoré sa líšia od štandardných podmienok vyplývajúcich zo školských predpisov*

 Lenka Vaňová

 Riaditeľka MŠ